גאלי השתתף במרד ההונגרי של שנת 1956 תחילה כעורך בעיתון ולאחר מכן כחבר בקבוצת ההתנגדות בבית החולים ברחוב פטרפי שאנדור. הוא נעצר ב -5 בדצמבר באותה השנה באשמת "פעילות אנטי-מהפכנית". הוא נידון להוצאה להורג ב־20 ביוני 1957. בעקבות המחאה בינלאומית שפרצה הושעה עונש המוות שלו יחד עם עונש המוות של עורך העיתון שלו וחברו הסופר והעיתונאי דיולה אוברשובסקי. בבחינה מחדש של משפטו הומתק עונשו לחמש עשרה שנות מאסר והוא שוחרר עקב חנינה ב-4 באפריל 1961. בשנת 1963 יכול היה למצוא עבודה רק בספריה הלאומית על שם סצ'ני באגף להיסטוריה של תיאטרון, שם עבד עד לפרישתו בשנת 1975.